**1. ASMENS DUOMENŲ TVARKYMO TAISYKLĖS**

1.1. Asmens duomenų tvarkymo tikslas – viešinti informaciją apie sportininkų bei jų

trenerių sportinę veiklą, pasiekimus, Lietuvos sportininkų delegaciją lydinčio personalo, teisėjų

darbą, skelbiant šią informaciją Lietuvos stalo teniso asociacijos (toliau – Asociacija)

internetinėje svetainėje www.stalotenisas.lt, Europos stalo teniso sąjungos (toliau -ETTU), tarptautinės stalo teniso federacijos (toliau -ITTF), Asociacijos socialinių tinklų paskyrose.

1.2. Asociacija renka ir kaupia duomenis nustatyti varžybų ir kitų renginių dalyvius, jų tapatybes, lytį, amžių, sveikatos būklę, tinkamumą dalyvauti stalo teniso renginiuose ir varžybose, kaip to reikalauja renginių, varžybų nuostatai, įstatai, Asociacijos, ETTU, ITTF, įstatai, reglamentai ir/ar sprendimai. Rinkti ir kaupti duomenis stalo teniso, kaip sporto šakos, vystymo tikslais, statistikos vedimui, reitingo skaičiavimui, taip pat, sveikatingumo tikslais, užtikrinti varžybų vykdymą laikantis visų reglamentų, o nesilaikant šalinti, neleisti dalyvauti ar taikyti kitas priemones, kad būtų užtikrintas taisyklių laikymąsi.

1.3. Asmens duomenys nebus naudojami tiesioginės rinkodaros tikslais, išskyrus atvejus, kai bus gautas išankstinis Subjekto sutikimas.

1.4. Statistiniais tikslais bus naudojami tik nuasmeninti Subjektų duomenys.

**2. ASMENS DUOMENŲ RINKIMAS, TVARKYMAS, SAUGOJIMAS**

2.1. Atsižvelgiant į tikslą, nurodytą šių Taisyklių 1.1. punkte, asmuo, užsisakydamas

licenciją ar registruodamasis stalo teniso varžybose, suteikia Asociacijai teisę tvarkyti asmens

duomenis, kurie yra pateikiami registracijos metu, taip pat, perduoti asmens duomenis šiose

Taisyklėse nurodytiems subjektams. Sportininkas, personalas sutikdamas dalyvauti varžybose,

patvirtina, kad jo asmens duomenys (vardas, pavardė, gimimo data, dalyvio treneris, klubas,

komanda) yra teisingi ir gali būti viešinami.

2.2. Teisėjas, sutikdamas teisėjauti varžybose patvirtina, kad sutinka, kad jo asmens

duomenys (vardas, pavardė) būtų viešinami kartu su varžybų pasiruošiamaisiais dokumentais ir

protokolais.

2.3. Sportininko, trenerio vardas, pavardė, gimimo data/metai, gyvenamoji vieta, asmens nuotrauka, klubas. Dalis šių asmens duomenų yra tvarkomi suteikti galimybę Subjektams (sportininkams, treneriams) viešinti informaciją apie sportinę veiklą ir pasiekimus, skelbiant šią informaciją internetinėje svetainėje, socialiniuose tinkluose, suteikti metinę licenciją, akreditaciją ir skelbti informaciją ETTU ir ITTF svetainėse, socialiniuose tinkluose.

2.4. Teisėjo vardas, pavardė, el. pašto adresas, telefono numeris, gimimo data, gyvenamoji vieta, asmens nuotrauka, kategorija, kontaktinio asmens vardas, pavardė, tel. numeris. Šie asmens duomenys tvarkomi tikslu suteikti galimybę Subjektams (teisėjams) viešinti informaciją apie savo teisėjavimo veiklą ir pasiekimus, skelbiant dalį šios informacijos internetinėje svetainėje, socialiniuose tinkluose.

2.5. Lietuvos delegaciją lydinčio personalo (vairuotojo, asistento, fizoterapeuto, spaudos atstovo, Asociacijoss delegato, gydytojo, komandos vadovo, oficialaus delegato, paramediko ir kt.) vardas, pavardė, el. pašto adresas, telefono numeris, gimimo data, gyvenamoji vieta, funkcija, kontaktinio asmens vardas, pavardė, tel. numeris, asmens nuotrauka. Šie asmens duomenys tvarkomi tikslu sportininkų delegaciją lydinčių asmenų sklandžiam patekimui į varžybas, jų akreditacijų gamybai bei licencijų gamybai. Dalis šių asmens duomenų (vardas, pavardė) yra viešinama Asociacijos internetinėje svetainėje, socialiniuose tinkluose, skelbiant informaciją apie atstovų išvykas, gautus apdovanojimus.

2.6. Asociacija kaupia ir saugo viso personalo, turinčio patvirtinti kvalifikaciją (trenerio, teisėjo), kvalifikaciją patvirtinančius dokumentus, kad būtų užtikrinama specialistų kvalifikacija, paso kopija, kuri reikalinga organizuojant kelionės dokumentus. Šie dokumentai nėra vieši ir nėra viešinami, tačiau dalis informacijos naudojama užsakant kelionės dokumentus, užtikrinant sportininkų ir darbuotojų, trenerių, teisėjų ir kt.asmenų deleguojamų į varžybas, sklandų vykimą ir dalyvavimą varžybose.

2.7. Visi sportininkai, personalas ir/ar jų tėvai ar globėjai yra informuojami, kad duomenys valdomi, tvarkomi Asociacijoje, nėra vieši, tačiau sportininko, personalo ar kito susijusio asmens vardas, pavardė, amžius, Asmens nuotrauka gali būti skelbiama viešai spaudoje ar internete, kartu su sportininko, lydinčio personalo pasiekimais ir/ar kita jo veikla.

2.8. Asmuo, nepageidaudamas, kad bent dalis jo asmens duomenų būtų panaudoti šiose Taisyklėse nustatytu būdu, privalo nepateikti duomenų Asociacijai. Šiuo punktu Asmuo yra informuojamas, kad jis gali nesutikti su asmens duomenų tvarkymu, nepateikdamas asmens duomenų. Jei asmens duomenys Asociacijai jau buvo pateikti, Asmuo, nesutikdamas su tokiu tvarkymu, privalo pateikti rašytinį reikalavimą Asociacijai, kad jo duomenys nebūtų toliau naudojami. Asociacija nedelsdama ir neatlygintinai nutraukia asmens duomenų tvarkymo veiksmus ir informuoja Subjektą apie tai Taisyklių raštu ar el. paštu neatsakydama už iki šiol publikuotą informaciją.

2.9. Duomenų subjektas užsisakydamas metinę licenciją, deleguojams į varžybas, yra informuojamas šiuo Taisykliu punktu, kad Asociacija gali fotografuoti, rinkti ir saugoti asmens atvaizdą varžybų, švenčių ar viešų renginių, susijusių su Asociacijos veikla, metu, naudoti Asmens atvaizdą užsakant akreditaciją, taip pat, Asociacija turi teisę viešai publikuoti nuotraukas, vaizdo įrašus. Už nepilnamečius asmenis, sutikimą dėl šio punkto sąlygų, sutikimą duoda Asmens atstovai (globėjai) pasirašydami sutikimą (el. paštu siųstas sutikimas laikomas pasirašytu). Asmenys informuojami, kad jų atvaizdas gali būti naudojamas Asociacijos ar jos rėmėjų reklamoje, tik turint atskirą Asmens sutikimą.

2.10. Subjektas, pateikęs jo asmens tapatybę patvirtinančius dokumentus, turi teisę susipažinti su atliktais veiksmais, susijusiais su jo asmens duomenų tvarkymu, atvykęs į Asociacijos registruotą buveinę, esančią adresu, nurodytu šiose Taisyklėse, pranešęs prieš 5 darbo dienas raštu, arba pateikęs rašytinį reikalavimą Asociacijos adresu, nurodytu šiose Taisyklėse. Asociacija gavusi Subjekto paklausimą dėl jo asmens duomenų tvarkymo, privalo atsakyti, ar su juo susiję asmens duomenys yra tvarkomi, ir pateikti Subjektui prašomus duomenis ne vėliau kaip per 20 kalendorinių dienų nuo duomenų Subjekto kreipimosi dienos. Subjekto prašymu tokie duomenys turi būti pateikiami raštu.

2.11. Subjektas, susipažinęs su savo asmens duomenimis ir nustatęs, kad jo asmens duomenys yra neteisingi, neišsamūs ar netikslūs, ir kreipiasi į Asociaciją raštu jos nurodytu adresu ar elektroniniu paštu. Tokiu atveju, paaiškėjus, kad asmens duomenys yra neteisingi, netikslūs ar neišsamūs, Asociacija nedelsdama privalo asmens duomenis patikrinti ir Subjekto rašytiniu prašymu, pateiktu asmeniškai, paštu ar elektroninių ryšių priemonėmis, nedelsdama ištaisyti neteisingus, neišsamius, netikslius asmens duomenis ir (arba) sustabdyti tokių asmens duomenų tvarkymo veiksmus, išskyrus saugojimą.

2.12. Asmuo atsako už pateiktos informacijos tikslumą ir atitikimą tikrovei. Pasikeitus asmens duomenims arba pastebėjus informacijos netikslumus, Asmuo privalo nedelsdamas informuoti Asociaciją apie reikiamus pakeitimus. Siekdama užtikrinti duomenų apsaugą ir tikslumą, Asociacija turi teisę paprašyti pateikti tapatybę ir/ar įgaliojimus patvirtinantį dokumentą. Asmeniui, nesilaikančiam šiame punkte nurodytos pareigos, tenka visos tokio neveikimo neigiamos pasekmės.

2.13. Asociacija turi teisę panaudoti surinktus asmens duomenis informacijai viešinti tik sportiniais interesais Asociacijos internetinėje svetainėje ir socialiniuose tinkluose.

2.14. Asociacija neatskleis jokių neviešų asmens duomenų tretiesiems asmenims, išskyrus šiose Taisyklėse numatytas išimtis, nebent:

2.14.1. To reikalaujama pagal taikomus teisės aktus, teismo sprendimus bei kitais privalomo informacijos atskleidimo atvejais.

2.14.2. Informacija perduodama Asociacijos teises teisėtai perimančiam juridiniam asmeniui.

2.14.3. Informacija teikiama Asociacijos teisės ar finansiniams konsultantams, įsipareigojusiems nepažeisti asmens duomenų subjektų teisių ir teisėtų interesų.

2.14.4. Asmuo duoda sutikimą tokiam atskleidimui.

2.15. Asmuo yra informuojamas ir registruodamasis į varžybas, išreiškia savo sutikimą, kad, siekiant įgyvendinti Taisyklių 1.1 numatytus tikslus jo asmens duomenys būtų perduoti:

2.15.1. Europos stalo teniso sąjungai (ETTU)

2.15.2. Tarptautinei stalo teniso federacijai (ITTF)

2.15.3. Užsienio ir Lietuvos varžybų organizatoriams, vykdytojams, varžybų teisėjams.

2.15.4. Tarpininkams, padedantiems įsigyti kelionių bilietus, kelionių draudimus, apgyvendinimą, ambasadoms, kitų šalių federacijoms ir pan.

2.15.5. Lietuvos ir tarptautinei antidopingo agentūrai.

2.15.6. Lietuvos švietimo įstaigoms.

2.15.7. Lietuvos švietimo, mokslo ir sporto ministerijai, Lietuvos tautiniam olimpiniam komitetui (LTOK), Lietuvos Respublikos Vyriausybei (LRV).

2.16. Duomenys perduodami užtikrinant šių duomenų saugų perdavimą bei tik esant

duomenų naudojimo sutarčiai.

2.17. Asmens duomenys bus saugomi ne ilgiau, nei to reikalauja nustatyti duomenų

tvarkymo tikslai.

3. NEPILNAMEČIŲ ASMENS DUOMENŲ APSAUGA

3.1. Atsižvelgdama į poreikį skatinti ir padėti plėtoti nepilnamečių stalo tenisininkų galimybes, Asociacija suteikia galimybę skelbti informaciją ir apie nepilnamečius sportininkus.

3.2. Informacijos apie nepilnamečius (įskaitant, bet neapsiribojant, jų asmens duomenų)

tvarkymas ir skelbimas turi būti vykdomas išimtinai nepilnamečių asmenų interesais, laikantis

teisės aktų reikalavimų, ypač Lietuvos Respublikos civilinio kodekso ir Lietuvos Respublikos

nepilnamečių apsaugos nuo neigiamo viešosios informacijos poveikio įstatymo nuostatų.

3.3. Nepilnamečių asmenų registracijai yra taikomos visos šių Taisyklių nuostatos,

nepriklausomai nuo to, kas atlieka jų registraciją.

4. ASMENS DUOMENŲ SAUGUMAS

4.1. Subjekto asmens duomenys tvarkomi naudojant saugias organizacines bei

technines priemones, apsaugančias asmens duomenis nuo atsitiktinio ar neteisėto sunaikinimo,

pakeitimo, atskleidimo, panaudojimo, taip pat nuo bet kokio kito neteisėto tvarkymo. Atsižvelgiant į saugotinų asmens duomenų pobūdį ir jų tvarkymo keliamą riziką, Asociacijai užtikrina pirmąjį

saugumo lygį, nes automatiniu būdu yra tvarkomi asmens duomenis duomenų bazėje (-se), prie

kurios (-ių) nėra prieigos per išorinius duomenų perdavimo tinklus, taip pat dėl to, kad ypatingi

asmens duomenis nebus tvarkomi. Duomenų valdytojas patvirtina, kad įgyvendins organizacines

ir technines duomenų saugumo priemonės, nurodytas Valstybinės duomenų apsaugos inspekcijos

direktoriaus „Dėl Bendrųjų reikalavimų organizacinėms ir techninėms duomenų saugumo priemonėms patvirtinimo” nuostatose.

4.2. Šių Taisyklių privalo laikytis visi Asociacijos darbuotojai ir atstovai, kurie tvarko

Subjektų asmens duomenis.

4.3. Prieiga prie asmens duomenų suteikiama ir tvarkyti asmens duomenis turi teisę tie

Asociacijos darbuotojai, kuriems duomenys yra reikalingi jų funkcijoms.

4.4. Tvarkyti klientų asmens duomenis turi teisę Asociacijos vadovo įgalioti asmenys,

kurie supažindinami su asmens duomenų teisinę apsaugą reglamentuojančiais teisės aktais ir

įsipareigoja jų laikytis.

4.5. Nevieši Subjektų asmens duomenys negali būti teikiami jokiems tretiesiems

asmenims, nenumatytiems šių Taisyklių nuostatuose. Subjektų asmens duomenys negali būti

naudojami tikslais, nenumatytais šių Taisyklių nuostatose.

4.6. Tvarkyti asmens duomenis turintys teisę darbuotojai, pastebėję asmens duomenų

apsaugos pažeidimus, privalo nedelsiant apie tai informuoti Asociacijos vadovą bei imtis

priemonių, kad užkirstų kelią bet kokiems asmens duomenų apsaugos pažeidimams.

4.7. Asociacijos darbuotojai ir atstovai įvertindami sukauptų duomenų kiekį ir rizikos

galimybę bei pasinaudodami technologinėmis naujovėmis gali įdiegti papildomų apsaugos

priemonių.

4.8. Įvertinus, kad kaupiami duomenys yra neaktualūs Asociacijos veiklai duomenų

bazė gali būti sunaikinta Asociacijos vadovo įsakymu.

5. KITOS NUOSTATOS

5.1. Asociacija turi teisę siųsti el. pašto adresu skelbimus ir pranešimus, susijusius su

varžybomis, aktualią licencijavimo informaciją, taip pat konkrečią detalesnę informaciją apie

svarbius Asociacijos organizuojamų varžybų, renginių pakeitimus ar atšaukimus, kurie gali būti

aktualūs konkrečiam Subjektui.

5.2. Taisyklės parengtos ir taikomos, remiantis Lietuvos Respublikos asmens duomenų teisinės

apsaugos įstatymu, Lietuvos Respublikos elektroninių ryšių įstatymu, Lietuvos Respublikos

informacinės visuomenės paslaugų įstatymu, Valstybinės duomenų apsaugos inspekcijos

direktoriaus 2008 m. lapkričio 12 d. įsakymu Nr. 1T-71(1.12) „Dėl Bendrųjų reikalavimų

organizacinėms ir techninėms duomenų saugumo priemonėms patvirtinimo”, kitais Valstybinės duomenų apsaugos inspekcijos direktoriaus įsakymais bei kitais teisės aktais, reglamentuojančiais asmens duomenų rinkimą, tvarkymą ir saugojimą.

5.3. Asociacija turi teisę iš dalies ar visiškai pakeisti šias Taisykles, kiek tai neprieštaraus teisės

aktų reikalavimams, apie tai pranešdamas Interneto svetainėje.

5.4. Taisyklių papildymai ar pakeitimai įsigalioja nuo jų paskelbimo Interneto portale dienos.

Jeigu Subjektas nesutinka su Taisyklių pakeitimais ar papildymais, jis turi teisę išreikšti savo

nesutikimą pakeistų ar papildytų Taisyklių tvarka bei tikslais, susijusiais su jo asmens duomenų

tvarkymu, savo nesutikimą išreikšdamas raštu ir siųsdamas Asociacijos registruotu adresu. Jeigu

Subjekto nesutikimas negaunamas, laikoma, kad Subjektas sutinka su nauja Taisyklių redakcija.